επι αρχιερεος τ[ων σεβα]στων διογεν[ου]ς του μητροδωρου δειου εισηγησ[α]μενου του γραμματεως της βο[υλης 0]ημοσθενους το[υ αν]δροβιου επιψηφισαμενου δε του ιερεος των σεβαστων αλεξανδρου του λυσων[ος] επει δια τους [ευ]τυχεστατους καιρους του θειοτατου αυτοκρατορος καισαρος [[μαρκου αυρηλιου κομμοδου αντωνεινου]] σεβαστου ευσεβους ευτυχους και δια την του κρατιστου ανθυπατου γαιου πομπωνιου βα[σ]σου τερεντιανου περι τας πολεις αυξησιν και η ημετερα πολις εψηφισατο συστημα γεροντικον κατα τον νομον εννομου βουλης και εκλησιας αγομενης εδοξεν γραφηναι ψηφισμα τω κρατιστω ανθυπατω δι ου παρακληθηναι και αυτον συνεπικυρωσαι την της βουλης και του δημου κρισιν δι α τυχη αγαθη δεδοχθαι σιδυμεων τη βουλη και τω δημω συνγεγραφθαι τοδε το ψηφισμα ο κ-[-]αι αναδοθηναι αυτω υπο του αξιολογωτατου λυκιαρχου πολειτου ημων τιβεριου κλαυδιου τηλεμαχου ξαν[θ]ιου και σιδυμεος πομπωνιος βασσος ανθυπατος σιδυμεων αρχουσι βουλη δημω χαιρειν τα καλως γεινομενα επαινεισθαι μαλλον προσηκει η κυρουσθαι εχει γαρ το βεβαιο[ν] αφ εαυτων ερρωσθαι υμας ευχομαι. εκομισθη επι του αυτου λυκιαρχου απελλαιου ενεγραφη υπο ευελθοντος του και ευτυχεους τελεσιου σιδυμεος γυμνασιαρχησαντος της γερουσιας [π]ρωτου.
Lycia, W. — Sidyma — 185-192 AD
 185-192 AD